[bookmark: _Hlk210741077]“KDB Bank O‘zbekiston” AJ ga 2026-yilning II choragi davomida jismoniy va yuridik shaxslardan kelib tushgan murojaatlar va ularning ko‘rib chiqilishi yuzasidan tahliliy hisobot
Ushbu hisobot “KDB Bank O‘zbekiston” AJ (bundan buyon matnda Bank deb yuritiladi) Boshqaruvi o‘zining navbatdagi yig‘ilishida bankda murojaatlar bilan ishlash holatini, murojaatlarda ko‘tarilgan salbiy holatlarni, tizimli kamchiliklarni va o‘ziga xos tavakkalchiliklarni muhokama qilgan holda iste’molchilarning huquqlari buzilishiga olib keluvchi tizimli kamchiliklarni bartaraf etish yuzasidan chora-tadbirlar ishlab chiqishi maqsadida tayyorlandi.
· Statistik ma’lumotnoma
Toshkent shahar                ████████████████████████████████████  23 (62%) ● 
Toshkent viloyati              ████████░░░░░░░░░░░░░░░░░░░░░░░░░░░░  5 (14%) ● 
Qashqadaryo viloyati        █████░░░░░░░░░░░░░░░░░░░░░░░░░░░░░░░  3 (8%)  ● 
Surxondaryo viloyati        ███░░░░░░░░░░░░░░░░░░░░░░░░░░░░░░░░░  2 (5%)  ● 
Xorazm viloyati                ██░░░░░░░░░░░░░░░░░░░░░░░░░░░░░░░░░░  1 (3%)  ● 
Andijon viloyati                ██░░░░░░░░░░░░░░░░░░░░░░░░░░░░░░░░░░  1 (3%)  ● 
Buxoro viloyati                 ██░░░░░░░░░░░░░░░░░░░░░░░░░░░░░░░░░░  1 (3%)  ● 
Qoraqalpogʻiston Res.      ██░░░░░░░░░░░░░░░░░░░░░░░░░░░░░░░░░░  1 (3%)  ● 
────────────────────────────────────────────────────────────
🏢 Yuridik shaxslar — 8 ta murojaat
👤 Jismoniy shaxslar — 29 ta murojaat
2026-yilning II choragi davomida turiga ko‘ra, Bank xodimlari tomonidan jami murojaatlarning 25 tasi ariza, 12 tasi shikoyat ko‘rinishida tasniflangan.

· [bookmark: _Hlk234827653]Murojaatlarda keltirilgan masalalar to‘g‘risida
Bankka yuqoridagi jadvalda keltirilganidek turli xil mavzularda murojaatlar kelib tushgan bo‘lib, ularning mazmuniga qisqa sharhlar quyida yoritib beriladi.
1. To‘lov tizimi va naqd pulsiz hisob-kitoblar masalasida
Murojaatchi INPS (jamg‘arib boriladigan pensiya tizimi) bo‘yicha to‘lovlarni o‘tkazishda tijorat banklari komissiya undirishga haqli yoki haqli emasligi yuzasidan Markaziy bankning rasmiy tushuntirishini so‘ragan. Murojaatda Prezident Farmoni hamda “Fuqarolarning jamg‘arib boriladigan pensiya ta’minoti to‘g‘risida”gi Qonun normalariga havola qilinib, mazkur to‘lovlar majburiy to‘lov sifatida e’tirof etilishi masalasi ko‘tarilgan. Shuningdek, murojaatchi ushbu masala bo‘yicha javobni vakolatli tartibga soluvchi organ sifatida bevosita Markaziy bankdan taqdim etishni so‘ragan.
2. Bаnk omonati vа boshqa depozit operatsiyalari
Murojaatchi marhum yaqin qarindoshi Yugay Pavelning banklarda, jumladan valyuta hisobvaraqlari mavjud bo‘lishi ehtimoli tufayli O‘zbekiston banklariga tegishli so‘rov yuborishda ko‘mak so‘ragan. Murojaatda marhumning 2023-yil 16-dekabrda vafot etgani qayd etilgan hamda uning nomidagi hisobvaraqlar to‘g‘risida ma’lumot olishga yordam berish so‘ralgan.
3. Bank kreditlari va kredit operatsiyalari
Murojaatlarda fuqarolar bank xizmatlari va kredit munosabatlari bo‘yicha yuzaga kelgan muammolar, jumladan ruxsatsiz kredit rasmiylashtirilishi, kreditlarni so‘ndirishdagi texnik va tarif masalalari, shuningdek davlat organlari faoliyati hamda sud qarorlari ustidan shikoyatlar bo‘yicha o‘z huquqlarini tiklash va amaliy yordam ko‘rsatishni so‘raganlar.
4. Plastik kartochka va terminallar masalasida
Murojaatlarda asosan bank xizmatlari va to‘lov operatsiyalari bo‘yicha e’tirozlar bildirilgan bo‘lib, ular komissiya va tariflarning qo‘llanilishi, texnik uzilishlar va ular haqida xabardor qilish tartibi, mobil ilova funksionalligi, noto‘g‘ri undirilgan mablag‘larni qaytarish hamda bank kartalaridan naqd pul yechish bilan bog‘liq masalalar yuzasidan tushuntirish berish va amaliy yordam ko‘rsatishni so‘raganlar.
5. Boshqa masalalar
Murojaatlarda asosan bank hisobvaraqlari, omonatlar va bank kartalari bo‘yicha ma’lumot olish, firibgarlik holatlari munosabati bilan kredit rasmiylashtirilishining oldini olish hamda mavjud kreditlarni tekshirish, mobil ilovalar va P2P o‘tkazmalar bo‘yicha cheklovlar yuzasidan tushuntirish berish, shuningdek sud, davlat organlari va boshqa tashkilotlar bilan bog‘liq huquqiy hamda mulkiy masalalarda amaliy yordam ko‘rsatish so‘ralgan. Ayrim murojaatlar yirik loyihalarni moliyalashtirish shartlarini o‘zgartirish va sud hujjatlarini ijro etish uchun zarur bank ma’lumotlarini taqdim etish masalalariga ham taalluqlidir.
6. Valyutani tartibga solish va valyutani nazorat qilish
Murojaatlarda tashqi iqtisodiy faoliyat va valyuta operatsiyalariga oid masalalar ko‘tarilib, tashqi savdo shartnomalari bo‘yicha qarzdorlikni hisobdan chiqarish va valyuta nazoratidan chiqarish, xorijiy ishtirokchilarga ulush qiymatini to‘lash maqsadida chet el valyutasini sotib olish hamda mablag‘larni xorijga o‘tkazish imkoniyatlari, shuningdek xizmat ko‘rsatuvchi bank tomonidan valyuta to‘lovlarini rad etishning qonuniyligi va tegishli normativ hujjatlarning qo‘llanilishi yuzasidan tushuntirish va amaliy yordam so‘ralgan.
7. Bank xodimlarining xatti-harakatlari masalasida
Murojaatlarda diplomatik vakolatxona hisobvaraqlariga nisbatan soliq talabi qo‘llanilishi va bank tomonidan mijozni xabardor qilish tartibiga rioya etilganligi yuzasidan e’tirozlar, shuningdek yuridik shaxs hisobvarag‘idan mablag‘larning yechilishi qonuniyligini hamda bank xodimlarining xatti-harakatlarini tekshirish va ularga huquqiy baho berish masalalari ko‘tarilgan.
· Murojaatlarning ko‘rib chiqilishi, tizimli kamchiliklar va ularni bartaraf etish bo‘yicha chora-tadbirlar to‘g‘risida
2026-yilning II choragi davomida kelib tushgan barcha murojaatlar Bank rahbariyati va mas’ul xodimlari tomonidan qonunchilikda belgilangan muddatlarda ko‘rib chiqilgan, murojaatchilarga izoh va tushuntirishlar berilgan hamda ularga javob xatlari yuborilgan.
[bookmark: _Hlk194575086]Murojaatlarda ko‘tarilgan masalalar chuqur tahlil qilinib, ularni hal etish yuzasidan Bank tomonidan quyidagi chora-tadbirlar belgilandi:

	[bookmark: _Hlk203038414]№
	Chora - tadbirlar
	Amalga oshirish davri
	Ma’sul boshqarmalar

	[bookmark: _Hlk203039121]1.
	Tariflar, komissiyalar va limitlardagi o‘zgarishlar haqida mijozlarni SMS hamda mobil ilova orqali oldindan xabardor qilish amaliyotini kengaytirish.
	Doimiy
	Mijozlarga xizmat ko‘rsatish boshqarmasi-1; Mijozlarga xizmat ko‘rsatish boshqarmasi-2; Raqamli bank tizimlari boshqarmasi.

	2.
	Visa protsessing markazini modernizatsiya qilish ishlarini bosqichma-bosqich amalga oshirish.
	01.09.2026
	Bank kartalari boshqarmasi;
IT tizimlari boshqarmasi.

	3.
	Kartalarni 24/7 bloklash imkoniyati va antifrod tizimlarining uzluksiz ishlashini ta’minlash.
	Doimiy
	Bank kartalari boshqarmasi;
Antifrod; IT xavfsizligi boshqarmasi; Raqamli bank tizimlari boshqarmasi.

	4.
	Valyuta operatsiyalarini ko‘rib chiqish bo‘yicha ishki yo‘riqnomalarni amaldagi talablar asosida yangilab borish.
	
Doimiy
	Valyuta nazorati boshqarmasi;
Komplayens boshqarmasi. 

